Þingræður haldnar á Alþingi Íslendinga

*Thor Thors: Ég þarf ekki að segja mörg orð. Ég hefi til samkomulags gengið inn á brtt. iðnn. og vil aðeins mælast til, að frv. verði samþ.

*Einar Olgeirsson: Ég vildi bara láta það í ljós, að ég álít þetta frv. vera til hins verra fyrir iðnsveinasamtökin. Það er í þessu frv. gengið lengra en áður hefir verið gert í því að þrengja að þeirra rétti. Hér liggja fyrir mótmæli frá iðnsveinasamtökunum, en ég sé, að n., sem um mál þetta hefir fjallað, hefir ekki tekið tillit til þeirra mótmæla, heldur þvert á móti gengið heldur lengra með sínum till. en flm. hafði gert. Ég sé hinsvegar ekki, að það sé til neins að koma fram með brtt. Það er aðallega 3. og 5. gr., sem ég álít hættulegar, þar sem að því er auðsjáanlega stefnt að tryggja meisturum, að þeir geti unnið með nemendum í verkföllum. Þetta felst einnig að nokkru leyti í 1. gr. Með henni er rýrður réttur sveinanna til að hafa áhrif á námssamninga. Hinsvegar er það vitanlegt, að sveinafélögin hafa haft mikil áhrif á námssamningana, og hafa meira að segja verið háð verkföll, sem beinlínis hafa verið gerð til að hafa áhrif á námssamninga. Ég mun þess vegna, þar sem frv. miðar að því að rýra réttindi iðnaðarmanna, og ennfremur þar sem ekki hefir verið tekið tillit til mótmæla samtaka þeirra. greiða atkv. gegn þessu frv.

*Einar Olgeirsson: Ég sé, að það muni eiga að fara um þetta frv. eins og sum önnur, að ekki muni eiga að hafa framsögu fyrir því. Það verður að segja viðvíkjandi þessu frv., að það lítur miklu sakleysislegar út en upprunalega, og eins og nú er komið, þá er búið að taka ýmislegt af því versta út úr því, en því miður er það nú ekki allt glatað, heldur hefir sumt af því verið sett inn í ýms önnur frv. Það, sem ég tel sérstaklega athugavert við þetta frv., er í sambandi við 4. gr., og ég sé ekki, hvaða sérstaka þýðingu það hefði að vera að samþ. þetta. Það er auðvitað gengið út frá því, að það verði eftir sem áður skrifaðar umr., og eigi þá bara að geymast upp á það, að þær verði ef til vill prentaðar síðar. Ég álít þess vegna, að það borgi sig ekki að vera að samþ. þetta, heldur ætti að halda áfram að prenta þingtíðindin jafnóðum. Ég álít, að „kontrolið“ á þinginu sé ekki orðið svo mikið, að það megi nú við að hætta líka að prenta umræðupartinn. Ég skal svo ekki fjölyrða um þetta mál, en vildi aðeins lýsa andstöðu minni við það.



Ég vil leyfa mér að leggja til, að málinu verði vísað til allshn.



Ég vil mótmæla því, að frv. sé vísað til allshn. Það var í fjhn. í Ed., og ég vil mælast til, að því verði vísað til fjhn. hér líka.



Það er yfirlýst, að í þessu frv. séu ákvæði, sem snerta ólík lagafrv. og ýmislegt, sem ekki eru fjárhagsatriði, og vil ég því halda fast við mína till. um, að frv. verði vísað til allshn.

Forseti (GSv): Að vísu er það svo undir venjulegum kringumstæðum, að rétt er, að mál fari til sömu nefnda í báðum deildum, en hér stendur nokkuð sérstaklega á, svo að ég tel rétt, að deildin skeri úr, og mun ég bera upp báðar þær uppástungur, sem komið hafa um nefnd.

1) BJ: Með því að í þessu frv. er ekki um skatta eða tolla að ræða né neitt það, sem fjhn. kemur sérstaklega við, en ég vil ekki standa í vegi fyrir því, að þessi óskapnaður fari til nefndar og tefjist svolítið, - formaður fjhn. er ekki í bænum -, þá ætla ég ekki að greiða atkv.